《桐川秋夕》
明代·袁华

驱车复驱车，驾言适他乡。他乡非故里，相知邈何方。

败叶鸣寒蛩，素月流空房。仰视河汉高，安得凌风翔。

商飙下木叶，游子寒无衣。山川良阻修，岁暮胡不归。

目送孤飞鸿，羽翼未有依。愿言守真素，毋劳歌式微。

作者简介：苏州府昆山人，字子英。工诗，长于乐府。洪武初为苏州府学训导。有《可传集》、《耕学斋诗集》。